tr eo gu en en en en en hbs_lat fr en en en en en en en en en en en en en en en en en en es en en en eo eo eo en eo eo eo eo eo en eo en en eo eo eo eo eo eo en en it eo eo eo eo en eo en eo eo eo en fi en es en ro eo eo en en en en en en en lt en eo en en eo en eo it fr it en en eo en es en en en eo it eo eo eo en lt eo eo eo eo eo eo eo eo en lt en ur en en en eo en en eo eo eo eo eo eo en ja eo eo eo eo en eo eo eo eo eo eo eo eo eo eo eo eo eo eo eo eo eo en es en en ur en eo en eo en eo en eo en eo en pt eo eo en en eo eo eo en ur it eo en lt en en en en eo en eo en en en eo eo eo eo en eo en en it en eo en en eo en eo en es en es en eo en war eo eo en ur en it en en en en en en en en en en en en uk en en en en en en en en en en en en ru en en en en en en en en en en en en de en en en en en en en en en en en en it en en en en en en en en en en en en en en en en en en en en en en en en en
You know you’re about to master a second language when:
- There are words in your second language that you know the meaning of, but cannot translate to your own language for the life of you
- You don’t even care about translating the aforementioned words anymore
- You mix your own language with your second one while speaking, sometimes without even noticing
- You use your second language casually every day, even when thinking out loud or talking to yourself
- You sometimes can’t find a word in your native tongue, but you do find it in your second language
- You start using idioms from your second language, even if they don’t make sense when translated to your own
- You can hear other people’s accents
- You cringe at bad mispronunciations
- EVEN YOUR FREAKIN THOUGHTS ARE IN YOUR SECOND LANGUAGE
when i get the Duolingo question wrong because I misspelled a word in my native language.
Almenaŭ angla-esperante, Gugl-tradukado estas amaso de fatraso. Tute senutila rubo.
Mi konfesas ke ĉi tiu paragrafo, ĉerpita el artikolo ĉe Stratechery.com, estas plena de teĥnikaj terminoj. Tamen…, vere? Rigardu al la tradukaĵo en Esperanton. Terure. Pli malbone ol terure.
This is where articles like Paul Graham’s weekend piece Economic Inequality ring hollow. Graham’s defense of the broad-based gains that accrue from new technology is absolutely correct: increased efficiency, which technology is uniquely suited to deliver, is the only way to grow the pie for everyone’s benefit. But given that much of those efficiency gains also contribute to winner-take-all dynamics, it is reasonable to expect that those winners — and their investors — pay commensurately more. Imagine if Graham had written his article accompanied with a call to close the carried interest tax loophole, which allows venture capitalists to be taxed at the (significantly lower) capital gains rate on money they themselves did not invest: his defense of getting rich — which wasn’t necessarily wrong! — would have had much more gravitas.
Kaj nun la aŭtomate tradukita versio
Jen kie artikolojn kiel Paul Graham semajnfino peco Ekonomia Malegaleco ringo kava. Graham defendo de la strato bazita gajnojn, kiujn donas de nova teknologio estas absolute korekta: pliigita efikeco, kiu teknologio estas unike konvenita por transdoni, estas la ununura maniero kreski la torto por ĉies profito. Sed donita ke multe el tiuj efikeco gajnoj ankaŭ kontribui al gajninto-prenas-ĉiuj dinamiko, estas racie atendi ke tiuj gajnintoj - kaj iliaj investantoj - pagi commensurately pli. Imagu se Graham estis skribita lia artikolo akompanis kun alvoko fermi la portita intereso imposto _loophole_, kio permesas Venture kapitalistoj por esti registritaj ĉe la (signife pli malalta) ĉefurbo gajnoj imposto sur mono ili mem ne investas: lia defendo de riĉaĵo - kio ne nepre erara! - Devintus multe pli Gravitas.
Eble mi provu traduki ĝin. Nur por kompari.
Jen estas ekzemplo de artikoloj kiel tiu de Paul Graham ĉi-pasintsemajnfine, Ekonomia Malegaleco, kiuj ŝajnas malsinceraj. La defendo de larĝbazitaj gajnoj, fare de Graham, kiuj amasiĝas de novaj teĥnologioj estas absolute ĝusta: Pliigita rendimento, kiun teĥnologio estas unike situita por liveri, estas la sola maniero kreskigi la torton (t.e. la plenan ekonomion kiun ni ĉiuj dividas) por ĉies avantaĝo. Tamen, konsiderante ke multaj el tiuj rendimentaj gajnoj ankaŭ kontribuas al la ekonomia emo: gajnanto-prenas-ĉion, estas racie atendi ke tiuj gajnantoj—kaj iliaj investantoj—pagu proporcie pli. Imagu se Graham verkis sian artikolon kune kun instigo por fermi la leĝtruon de portataj interezaj impostoj, kiu permesas al hazardoinvestantoj esti impostitaj je la (signife pli malalta) kurzo de kapitalaj gajnoj kontraŭ la mono kiun ili mem ne investis. Lia defendo de riĉiĝo—kiu ne nepre estas malmorala!—havus multe pli da konvinko–forto.
Ĉu mia tradukado estas perfekta? Mi ne scias. Eble ne. Tamen, la forĵetindaĵo kiun Gugl-tranduko elsputas estas ridinde malaltkvalita. Kiel ni povas havi fidon je ĝia kvalito en aliajn lingvojn?
Jan 6, 2016 1 note
Aug 21, 2015 2 notes
Mi ĵus aktivigis videblajn voĉmesaĝojn en mia iPhone 6 la unuan fojon. Neniam antaŭe mi havis ĉi tiun eblon. Kiam mi kontaktis teĥnikan subtenadon, la virino bedaŭris diri al mi ke kostus 5$ monate por ebligi ĝin. Mi uzas Telus en Kanado.
Do, mi diris ke tio estas tro multekosta kontraŭ tio kion ĝi faras. Mi ja ŝatus havi videblajn voĉmesaĝojn, sed verdire mi ne ricevas sufiĉe da vokoj por meriti la 5 dolaran koston. Post minuto, ŝi tuj respondis, Ho! Ni havas promocion! Mi povas oferti al vi la trajton kontraŭ nur 2$ monate!  Do, mi konsentis kaj aktivigis ĝin.
Estas tiom bone kiom Apple ĉiam diris. Eĉ ŝanĝi la salutmesaĝon estas treege facila. Premu unu iOS butonon, parolu la saluton en la mikrofonon, premu la konservbutonon, kaj estas farita.
La plej mojosa kromavantaĝo: La voĉmesaĝoj videblas ankaŭ per la Apple Watch! Ni ja vivas en la estonteco.
La RIF6 Kubo (Cube) estas laŭ mi unu el la plej mojosaj ne-Apple aparatoj havebli en kelke da tempo. Ĝi estas mikroprojektilo, malpli granda ol du coloj en ĉiu direkto. Ĝi estas relative malmultekosta, ~250$ usonaj.
La bildera distingivo ne estas 1080p HD, tamen, ĝi povas akcepti videon je tiu distingivo, kaj montros ĝin iom pli malaltkvalite. Ĝi povas funkcii rekte de bateria potenco, plena ŝarĝo daŭros proksimume 90 minutojn. Ĝi havas mikroHDMI ĵakon kaj inkluzivas kablon de mHDMI al ordinara HDMI. Kun adaptilo oni povas ligi iPhone aŭ iPad rekte al la Kubo por tute porteble, baterie pelata hejm-teatro. Mojosa.
En la skatolo venos ankaŭ tripieda stativo. La kruroj estas flekseblaj, do oni povas ligi la stativon al la kapumo de lito por projekti sur la plafonon super lito. Ĝi estas perfekta por spekti filmojn kuŝante en la komforto de via propra lito.
La recenzoj estas preskaŭ ĉiuj tre pozitivaj.
Aug 5, 2015 1 note
Mi alkutumigxas al la iFono 6 plus.
Gxi estas giganta sed malpli giganta ol mi atendis. Post kelkaj tagoj mi jam alkutumigxis kaj nun trovas gxin treege konvena. La fotilo estas mirinde pli bona ol tiu en mia malnova iPhone 4.
La ekranogrando estas perfekta por ludi “league of evil 2”. La iPad Air estas tro granda kaj la 3.5" kaj 4" ekranaj telefonoj estas tro malgrandaj.
Sep 26, 2014 2 notes
#esperanto #apple #iPhone 6 plus #opinia
Sep 8, 2014 3 notes
Vere mojosa. Mi havis la plezuron renkonti lin antaŭ kelkaj jaroj en Kubo ĉe IJK.
Aŭskulti/aĉeti: signoj de viv’ by i.d.c.
#mac #icloud #esperanto #eo #amuza #erara
#google #esperanto #safari #eo #opinia #gxena
#eo #esperanto #os x
#eo #esperanto #kafejo #starbucks #opinia #komerco
#eo #esperanto #apple #os x #yosemite #design #dizajno
La plej granda suprizo
Mi ankoraŭ ne povas kredi ke ili faris ĉi tion.  Mi neniam imagis ke ili farus ĉi tion.  Mi estas timete ekciita, sed mi vere pensis ke ili ne farus ĉi tion.  Ĉar iomete ŝajnas al mi esti retropaŝo de la idealismo de la originala iCloud-a koncepto.
#eo #esperanto #Apple #iCloud #opinio
May 22, 2014 1 note
#eo #esperanto #dosierujo #mac #os x #finder
May 22, 2014 2 notes
#eo #esperanto #programado #opinio
May 22, 2014 2 notes
May 21, 2014 1 note
#ĝenerala #muziko #lady gaga #esperanto #eo
Kaj ankaŭ la dosierujoj ~/Public kaj ~/Public/Drop Box.  Tiuj dosierujoj estas tiom jaraĝaj kiom OS X mem. La koncepto estis ke oni povus konekti al via komputilo per ia retadosiersistemo, ekz AFP, FTP aŭ SMB, kaj la defaŭltaj privilegioj sur tiuj dosierujoj permesas al iu ajn legi la dosierojn ie ajn en la Publika dosierujo, krom en la Drop Box parto.  En tiun parton oni povas alŝuti dosierojn, sed ne povas vidi ion jam alŝutitan de iu alia.
Pensu pri tiu momente. Tiu estas trajto uzebla nur per Linuksŝatantoj!  Mia panjo ne havas preĝon por uzi tiujn dosierujojn.  Do, kial ili estas videblaj al la ĉiutagulo? Nenial.  Do mi prognozas ke Apple kaŝos aŭ forigos ilin entute.
Ni nun havas AirDrop! Kaj iCloud dosier-dividadon.  La malnovaj, malfacilaj manieroj dividi kaj transdoni dosierojn estas mortontaj.
#opinio #os x #mac #eo #esperanto #estonteco #future
Mi volas prognozi pli pri OS X antaŭ la venontaj anoncoj ĉe WWDC 2014.
Multe da bruo pri la ĵus pasinta elmeto de nova ĝisdatigo de iTunes, v11.2, kiu ŝajne havis cimon, kiu kaŝis la dosierujon por uzantoj.  Mia unua reago estis ke eble ne estas cimo.  Apple ja estas kaŝinte aliajn dosierujojn pasintece, ekzemple la biblioteka dosierujo en la hejmdosierujoj.
Tiam, tre rapide, post nur unu tago, Apple elmetis alian ĝisdatigon, iTunes v11.2.1, kiu riparis la problemon kaj kiu reaperigas la dosierujon por uzantoj.  Do, nun, malgraŭ mia unua suspekto ke ne estis cimo, ja nun ni certas ke estis cimo.  Tamen, tio ĉi multe pensigis min pri la venontaj ŝanĝoj en OS X.  Kaj eble la cimo ekaperis pro tio ke en la venonta versio de OS X multe pli da dosierujoj vere estos kaŝitaj.
Ŝajnas al mi probable ke Apple volas movi la operaciumon al tiu direkto.  Ni ne perdos la Finder, kaj ni ne perdos la dosiersistemon entute, ĉar tiuj estas tro gravaj por la ĝusta uzado de surtablaj komputiloj.  Alivorte, ili estas kerna parto de kiel Makintoŝo funkcias. Tamen, frapas min ke Apple povus kaŝi multe pli pene por plisimpligi la dosiersistemon por normaluloj. Ili jam kaŝis multajn dosierujojn en la radika dosierujo, ekz. /etc, /usr, /bin, /cores, /Volumes, /dev, /net, /opt, /sbin, kaj tiel plu.  Nun ke ni havas la AppStore, kaj la LaunchPad, kial ne kaŝi la /Applications dosierujon? La sola afero ne trakteble per LaunchPad kaj la AppStore estas aplikaĵoj instalitaj ne per la AppStore.  Kaj por uzantoj sufiĉe progresintaj por fari tion, oni ĉiam povas uzi la “Go -> Go To Folder” komandon de la Finder por malfermi ajnan dosierujon.
Same, kial oni vidu ke la hejmdosierujo estas en specifa loko, kiel /Users/uzantanomo/  ?  Kial la Finder simple ne prezentu al la uzanto la dosierujojn kiuj estas en la hejmdosierujo kiel malforaj (sur-tiu-ĉi-komputil-aj) lokoj por konservi dokumentojn? Kaj la fota dosierujo, la muzika dosierujo, la filma dosierujo, ili povus ĉiuj malaperu, pro tio ke iPhoto, iTunes kaj iMovie jam regas super tiaj dosieroj, respektive.  Downloads (elŝutaĵoj) ankaŭ vere povus profiti de pli bona regilo.  Eble Safari, kaj Mail, kaj Messages povus ĉiuj meti la ricevitajn dosierojn en Downloads, sed devigi onin uzi fenestrojn kiuj estas parto de tiuj aplikaĵoj por organizi kaj trovi la elŝutaĵojn.  Vi sciu, ke ĉies komputilo kiun mi inspektas havas Downloads dosierujon kiu estas plenplena de malnovaj dosieroj, ofte multoblaj kopioj de la sama Flash-instalilo, kun jaroj kaj jaroj de elŝutado en malorda amaso!  Vere multe ĉi tiaj gehomoj povus profiti multege de ia ajn sistemo por helpi al ili organizi kaj regi super la elŝutaĵoj.
La dokumenta dosierujo povus profiti de pli da subdosierujoj ene, kaj funkcioj en la Finder kiuj permesus pli facilan movadon de dosieroj inter iCloud kaj la malfora komputilo.
Estas du konsideroj.  Apple ne povas forpreni regopovon de la dosiersistemon de la potenca uzantaro.  Kaj ili vere ne volas, kaj ne devas! Sed, samtempe, ili volas pli kaj pli simpligi la sperton uzi Makintoŝon por uzantoj neprofesiulaj komputikistoj.  La Makintoŝo devas fariĝi pli simpla, pli proksima al la iPado, SED, samtempe ĝi ne povas perdi sian potencon por tiuj kiuj bezonas tian la potencon.  Ĉio dirite, mi opinias ke ankoraŭ estas multon kion ili povas fari por movi OS X tiudirekten.  Kaj mi atendas la anoncojn kun tenata spiro.
#opinio #operaciumo #eo #esperanto #komputiloj #Mac OS X #OS X #Apple #iPad
May 16, 2014 1 note
#eo #esperanto #mac #os x #ipad #facetime #opinia
#eo #esperanto #laŭtilo #aŭskultilo #projekto
May 13, 2014 1 note
#eo #esperanto #macbook air #dell #chromebook
Dell Chromebook 11: Ŝajnas al mi ke la Apple dizajno venkistranslate.google.com
Mi havas tri komentojn rilate al ĉi tiu.
La tuta industrio estas pli interesa nun ke Mikrosofto ne plu havas la leĝan kapablon perforti la hardvarajn vendistojn krei kaj vendi nur aparatarojn kiuj uzas Vindozon.  Observu ekzemplon: Dell nun povas vendi porteblajn komputilojn kiuj ruligas operaciumojn ne-Vindozajn, sed samtempe ili ne riskas perdi la permesilon ankaŭ laŭdezire vendi Vindozajn maŝinojn.
ChromeOS, miaopinie, estas la plej serioza risko al la Makintoŝo por disrompado. (Tiu vorto uziĝas en teĥnika senco, kiam malplimultekosta eblo havebliĝas kiu estas “sufiĉe bona” por la ĉiutagulo.) Vindozo estis disrompa al la Makintoŝo antaŭ longa tempo, sed ekde antaŭ dek jaroj la du ŝajnas kapabli ekzisti paralele. Komercoj kaj grandaj firmaoj normaliĝis ĉirkaŭ Vindozaj maŝinoj, kaj iom post iom la Makintoŝo akiras pli da la merkato de konsumantoj.  Ĉefe pro tio ke la Makintoŝa operaciumo, OS X, estas pli simpla kaj pli facila por uzi.  ChromeOS ne havas historian uzantan bazon, kaj tiu estas avantaĝo kiam temas pri la dizajno de nova generacio de operaciumo kiu estas vere simpla kaj retligita.
Malgraŭ ĉio ĉi tio, ankoraŭ ŝajnas memevidenta al mi ke Apple plene venkis kiam temas pri hardvara dizajno.  Rigardu al ĉi tiuj du fotoj. La nova Dell ChromeBook estas preskaŭ identa al la MacBook Air.  La spurpufo estas larĝa kaj granda, kun neniom da videblaj butonoj.  La klavoj estas plene apartigitaj kun ortaj flankoj, kaj la tuta klavaro sidas en enpremita parto kun rando. Kaj la artiko de la ekrano, kaj kie kaj kiel la ekrano situas relative al la ĉefa korpo de la maŝino. Komparu ĉiujn ĉi tiujn al la tuta historio de porteblaj komputiloj, kaj estas klare ke la MacBook dizajno kondukas la vojon por la ceteraj.
Notu: La foto estas en la sekva afiŝo, mi ne scias kial mi ne povis alligi ĝin al tiu ĉi afiŝo.
May 13, 2014 2 notes
#eo #esperanto #mac #microsoft #google #dell #chromeos #ChromeBook #opinio #os x #macbook air
Logika pruvo pri (mal)ekzisto de Diotranslate.google.com
Mi volas ke ĉi tiu alligita artikolo estu en Esperanto, bedaŭrinde ni devas uzi tradukitan version.
Oni ofte argumentas pri ĉu povas esti maniero logike pruvi ĉu Dio ekzistas aŭ ne.  Ĉiam estas tiuj kiuj argumentas positive, ke jes oni povas logike demonstracii ke Dio devas ekzisti.  Kaj estas aliaj kiuj, je la plej bone, argumentas ke ne povas esti argumento kiu pruvas la ekziston de Dio, do oni nur povas kredi je Dio laŭ onias fidon.
Mi opinias ke, aparte kiel la alligita artikolo funkcias, eblas demonstracii ke almenaŭ la Kristana koncepto de Dio estas logike malkohera.  Kaj ju pli oni provas kompreni, des malpli koheraj la ideoj fariĝas.  Pro tio mi opinias ke ĉi tiu estas forta argumento ke la Kristana Dio ne povas ekzisti.
May 12, 2014 5 notes
#ĝenerale #opinio #dio #eo #esperanto #Filozofio #philosophy
La subita kresko de Chrome, kaj kontraŭlegaj praktikoj
Mi estas Safari uzanto.  Mi memoras, kiel okazis hieraŭ, la tagon kiam Jobs anoncis ke Apple enkondukos propran retumilon.  Li nomis ĝin, TurboBrowser (superrapida retumilo).  Kaj ĝi estis!  Mi elŝutis ĝin aŭ tiu tago aŭ la sekvan, tuj kiam ĝi havebliĝis.  La tuta elŝuto pezis nur 3 megabajtoj.  Mirinde, vere.
Dum tiuj tagoj, ni devas memori kelkajn aferojn.  Internet Explorer estas la plej uzata retumilo, ĝi havis ie inter 90% kaj 99% de la merkatdivido.  Fajrovulpo ankoraŭ ne ekzistis, ĝi tiam estis la cindroj de freŝe mortinta Netscape.  Chrome ne eĉ estis brileto en ies okulo.
Ankaŭ memoru, kial Apple enkondukis Safari? Pro tio ke Mikrosofto tenis ĉiujn la ludokartojn, kaj ili mistrakte uzis ilin por puni aliajn firmaojn.  Estis nekredeble malforta pozicio por Apple ke ili estis sub la regopovo de Mikrosofto pri retumiloj.  Retumiloj estis fariĝontaj unu el la plej gravaj aplikaĵoj por personaj komputiloj, kaj Mikrosofto havis la akutan avantaĝon!
Hodiaŭ la teknologia mondo estas tute malsama.  Neniu timas Mikrosofton nun, kaj por bonaj kialoj.  Samtempe dum Internet Explorer elsangas merkatdividon, Chrome kreskadas kun mirinda rapido.  Mia demando al mi estas, kio diable okazis dum la pasintaj 10 jaroj?
Jen mia unua bildo, kiun mi provos priskribi pli.
Fajrovulpo ja ekezistis, kaj estis granda kaj longa herb-radika movado por malsidigi Internet Explorer.  Dum tempo oni konsideris ĝin unu el la brilaj sukcesoj de Open-Source softvaro.  Fajrovulpo kreskis, Internet Explorer perdis iom da merkatdivido.  La studemuloj ĝojfestis.
Safari unue celis nur la Makintoŝon.  Kaj ni makintoŝ-uzantoj ŝatas ĝin.  Sed la Makintoŝo dum longa tempo havis malgrandan merkatdividon de la persona komputilo. Eventuale, dum la makintoŝa uzantabazo kreskis, vere ankaŭ kreskis la uzon de Safari.  Kaj la iPhono kaj iPado helpis al tiu procezo.
Tamen, la vera suprizo estas Chrome.  Chrome ekekzistis, havis neniom da merkatdivido, kaj neniom da familiareco inter la uzanto de la reto, sed subite ili fariĝis la plej granda plej grava retumilo en la mondo!  Kiel ĉi tiu okazis?  Ĝi estis tiom rapida kaj tiom forta, kaj Apple nuligis la projekton subteni version de Safari en Vindozo.
Mi havas plurajn pensojn pri kio okazis.  Unue, Internet Explorer estis tute senmova, disvolviĝo pri ĝi estis preskaŭ morta.  Ili havis la monopolon, kaj pro tio ili ne devis plibonigi la retumilon.  Krome, ili ne volis ke retumiloj estu tiom bonaj ke endanĝerigus ilian komercon por komputilaj operaciumoj kaj disvolvaj iloj.  Do, kiam FajroVulpo ekaperis, estis kiel enspiro de freŝa aero.  Tiu ne signifas ke FajroVulpo vere estis la plej bona retumilo la mondo povus produkti.  Prenu kiel unu simpla ekzemplo: Kial Apple ne uzis Geckon kiel la bazon de Safari? Anstataŭ ili elektis uzi KHTML.  Gecko estas peza, pufa kaj malrapida.  Tamen apud InternetExplorer de tiutempo, ĝi ŝajnis estis mirinda!
Safari rapide fariĝis la plej bona retumilo, teĥnike.  Sed la fakto ke ĝi estas produktaĵo de Apple severe limigis ĝian kapablon kreski en la Vindoza flanko de la merkato.  Vidu ilian provon per Safari por Vindozo.  Neniu krom Makintoŝŝatantoj kiuj estis devigataj uzi Vindozon iam ajn ĝenis sin por instali Safari Vindozan. Do kiel mi povas aŭdaci diri ke Safari estis plej bona teĥnike?  Unu simpla kialo.  Kiam Google decidis krei Chromon, ili elektis komenci sur la bazo de Safari, Webkit.
Miaopinie, Chrome, parte pro tio ke ĝi baziĝis sur Webkit, parte pro tio ke Google produktis superan interfacon, estis multoble pli bona retumilo ol FajroVulpo. Samtempe, Google ne estas Apple! Kaj Vindozaj uzantoj amas Googlon, kaj ne havas religiajn obĵetojn kontraŭ tiu ĉi kiel ili havas kontraŭ Apple.
Do, FajroVulpo suferas same kiel multe da OpenSource projektoj suferas.  Ĝi ne estas la plej bona, kaj ili havas malmulte da mono por fariĝi aŭ resti la plej bonaj.  Safari estas okej, ĝi servas al Apple gravan rolon, kaj estas treege bona retumilo por Makintoŝuzantoj, iPad kaj iPhone uzantoj.  InternetExplorer perdis la plej multe, kaj ili havas la plej multe da laboro antaŭ si por eĉ resti en la konversacio.
Mi tamen havas unu plian observon pri Google Chrome.  Estas jen:
Kiam Mikrosofto estas granda monopolo, ni ĉiuj lernis multe pri monopolaj praktikoj kaj kiel ili funkcias, kaj kial ili estas kontraŭleĝaj.  Kiam Mikrosofto havis monopolon pri komputilaj operaciumoj, ili uzis sian pozicion en operaciumoj por ŝovi InternetExplorer antaŭ via vizaĝo je ĉiu oportuno.  Ĝis eventuale, neniu sinĝenis por uzi ion ajn alian.
Rigardu kaj bone pripensu la ĉi-supran ekranbildon.  La nuda fakto estas ke Google havas kaj dum multaj jaroj havis (tute laŭleĝan) monopolon pri interreta serĉo.  Tamen, nun ili uzas tiun monopolan potencon, por enkonduki vin, ŝovi en vian vizaĝon, sian retumilon.  Tiu ĉi konduto laŭ mia kompreno estu kontraŭleĝa.  Kaj mi ne povas haltigi min pensi ke eble ĉi tia konduto rolas en la mirinde rapida kresko de uzado de Chrome.
May 12, 2014 2 notes
#esperanto #eo #retumiloj #web browsers #chrome #safari #apple #google #microsoft #firefox
#eo #esperanto #opinia #gxenerala
Mar 10, 2014 1 note
#eo #esperanto #projekto #laŭtigilo
Mar 10, 2014 2 notes
#eo #esperanto #projekto #laŭtigilo
Mar 10, 2014 2 notes
#eo #esperanto #projekto #laŭtigilo
Mar 10, 2014 3 notes
#eo #esperanto #printempo #scienco
Mar 9, 2014 1 note
“Pensu pri tio: en la granda skemo, kio estas la punkto por havi Microsoft-konstruitan operaciumon?”
Neniam mi imagis ke mi vivus sufiĉe longe por legi ĵurnalistojn skribi tiajn vortojn. Estas ĝojo en mia koro.
”—stratēchery de Ben Thompson | Strategy. Technology. Pronunciation.
Kiom da ni en Tumblro
Nur estas mia opinio, sed oni ne tro zorgu pri kiom da Esperantistoj estas tumblraj uzantoj.  Mi sekvas du tri kvar kaj ili afiŝas pli ol sufiĉe por mi ĝui la legadon kiam mi memoras veni ĉi tie por trovi ion por legi.
Se vi volas helpi al la komunumo, afiŝu pli.  Kaj afiŝu en Esperanto sole.  Ju pli da originalaj vortoj troveblas en la reto en Esperanto sole, des pli riĉa fariĝas la lingvo, kaj des pli multe da kialoj ekzistas por aliaj voli lerni.
Feb 21, 2014 4 notes
Kiu vere volus havi oran medalon sciante ke vi nur gajnis ĝin pro tio ke la juĝistoj estas koruptaj kaj simple donis ĝin al vi pro politikaj kialoj anstataŭ pro tio ke vi estas la plej bona je via sporto en la mondo?
Feb 21, 2014 1 note
#eo #esperanto #opinia #ĝenerala #olympics #corruption
Feb 7, 2014 1 note
#eo #esperanto #apple #humuro
Jan 28, 2014 94,880 notes
#esperanto #eo #scienco #ĝenerale
Jan 20, 2014 3 notes
#esperanto #nintendo #apple #apple tv #games #ludoj #regiloj #controllers
#esperanto #eo #chrome #safari #ui #apple #google
Preskaŭ alia jaro, denove mi provu skribi pli ofte.
Dankon al Ken pro la instigoj daŭrigi miajn skribojn en ĉi tiu blogo. Estas tre facila forgesi, aŭ ignori, blogon kiun mi pensas ke neniu legas.
Daringfireball verkis bonegan respondon al la stulta sugesto ke la jaro 2013 estis “perdita” laŭ la koncernoj pri teknologio.  Ankaŭ mi opinias ke ĝi neniel estis perdita, pli ĝuste la ĉiutagulo postulas miraklojn de la firmaoj kiel Apple, Google kaj Amazon.  Terskuantaj novaj produktaĵoj bezonas jarojn por maturi kaj disvolviĝi, kaj tutcerte profunde en la interaĵoj ĉe Apple ili sklave prilaboras la sekvan saltegon.  Por diri ke tiu ĉi jaro estis “perdita” signifus ke ni ĉiuj sidis sur niaj manoj, tamen, sekvejare ni eklaboros pri ion novan kaj kompletigos la laboron en nur kelkaj mallongaj monatoj.  Absurda.
Fidu min legantoj, mi laboras ĉe malgranda softvara firmao, kaj ni sklave laboras tagon post tago, kaj nur povas elmeti kelkajn novajn ĝisdatojn en tuta jaro.
Dec 30, 2013 1 note
#Apple #Esperanto #eo #novjaro #2013
#esperanto #demono #hundo #gxenerale
Sep 30, 2013 6 notes
#esperanto #stratsignoj #humuro #gxenerale
Sep 29, 2013 2 notes
#esperanto #insekto #autuno #gxenerala
Sep 29, 2013 3 notes
#esperanto #lady gaga #youtube #plendo #ipad
Sep 28, 2013 2 notes
#esperanto #apple tv #opinia
Sep 28, 2013 190,360 notes
#esperanto #opinio #sprito #kolero #rajtigito
Sep 28, 2013 6 notes
En lasta kompania kunveno, Ballmer nomas Apple "moda", diras ke Microsoft temas pri 'fari pli'translate.google.com
La problemo kiun Microsoft havas neniam estis pri kiom multe ili faras, sed ĉiam pri kiel bonaj estas liaj farintaĵoj.  La epiteto ke ili estas “pri” faranta pli ne kuraĝigas min ke ili iam ajn eltiros sin de la kirlo en malaferkoncernecon.
Sep 27, 2013 1 note
#esperanto #eo #microsoft #opinia